CELEX: 32006R1729
Language: mt
Date: 2006-11-23 00:00:00
Title: Regolament tal-Kummissjoni (KE) Nru 1729/2006 tat- 23 ta' Novembru 2006 li jemenda l-Annessi I u III tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-iffissar ta' limiti massimi ta' residwi ta' prodotti mediċinali veterinarji fi prodotti tal-ikel ta' oriġini mill-annimali, fir-rigward tal-firocoxib u triclabendazole Test b'rilevanza għaż-ŻEE

17.12.2008         MT           Il-Ġurnal Uffiċjali ta’ l-Unjoni Ewropea                         611

32006R1729

L 325/6                      IL-ĠURNAL UFFIĊJALI TA’ L-UNJONI EWROPEA                      24.11.2006

               REGOLAMENT TAL-KUMMISSJONI (KE) Nru 1729/2006

                                    tat-23 ta' Novembru 2006

        li jemenda l-Annessi I u III tar-Regolament tal-Kunsill (KEE) Nru 2377/90 li
    jistabbilixxi proċedura tal-Komunità għall-iffissar ta’ limiti massimi ta’ residwi ta’
       prodotti mediċinali veterinarji fi prodotti tal-ikel ta’ oriġini mill-annimali, fir-
                           rigward tal-firocoxib u triclabendazole

                                  (Test b’relevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990
li jistabbilixxi proċedura tal-Komunità għall-iffissar ta’ limiti massimi ta’ residwi ta’
prodotti mediċinali veterinarji fi prodotti tal-ikel ta’ oriġini mill-annimali1, u b'mod
partikolari l-Artikoli 2 u 4(3) tiegħu,

Wara li kkunsidrat l-opinjonijiet tal-Aġenzija Ewropea għall-Mediċini fformulata mill-
Kumitat għall-Prodotti Mediċinali għall-Użu Veterinarju,

Billi:

(1)       Is-sustanzi farmakoloġikament attivi kollha użati fil-Komunità fil-prodotti
          mediċinali veterinarji maħsuba għall-annimali li jagħtuna l-ikel għandhom ikunu
          vvalutati skont ir-Regolament (KEE) Nru 2377/90.

(2)       Wara l-eżami ta' applikazzjoni għall-istabbiliment ta' limiti massimi ta' residwi
          għall-firocoxib fl-Equidae u sabiex jiġi permess it-tkomplija tal-validazzjoni
          xjentifika minuri tal-istudji, jitqies xieraq li jiġi inkluż il-firocoxib fl-Anness III
          tar-Regolament (KEE) Nru 2337/90 għall-ispeċi Equidae.

(3)       Is-sustanza      triclabendazole      hija      inkluża      fl-Anness I      tar-
          Regolament (KEE) Nru 2377/90 għall-ispeċijiet tal-bovini u ovini, għall-muskoli,
          il-kliewi u l-fwied, eskluż il-bhejjem li jipproduċu l-ħalib għall-konsum mill-
          bniedem. Wara l-eżami ta' applikazzjoni għall-modifika ta' dawk il-limiti massimi

1
          ĠU L 224, 18.8.1990, p. 1. Ir-Regolament kif emendat l-aħħar mir-Regolament tal-Kummissjoni
          (KE) Nru 205/2006 (ĠU L 34, 7.2.2006, p. 21).
 ---pagebreak--- 612             MT            Il-Ġurnal Uffiċjali ta’ l-Unjoni Ewropea                    17.12.2008

       ta' residwu, jitqies xieraq li jiġi inkluż it-triclabendazole f'dak l-Anness għar-
       ruminanti kollha għall-muskoli, xaħam, fwied u kliewi, eskluż il-bhejjem li
       jipproduċu l-ħalib għall-konsum mill-bniedem, u jiġu emendati l-valuri tal-limiti
       massimi ta' residwu.

(4)    Ir-Regolament (KEE) Nru 2377/90 għandu għaldaqstant jiġi emendat skont dan.

(5)    Għandu jiġi permess perjodu adegwat qabel ma dan ir-Regolament ikun
       applikabbli biex l-Istati Membri jingħataw iż-żmien li jagħmlu kwalunkwe
       aġġustament meħtieġ fid-dawl ta' dan ir-Regolament għall-awtorizzazzjonijiet li
       jqiegħdu l-prodotti mediċinali veterinarji konċernati fis-suq li nħarġu skont id-
       Direttiva 2001/82/KE      tal-Parlament     Ewropew       u    tal-Kunsill   tas-
       6 ta' Novembru 2001 dwar il-kodiċi tal-Komunità rigward il-prodotti mediċinali
       veterinarji2.

(6)    Il-miżuri stipulati f'dan ir-Regolament huma skont l-opinjoni tal-Kumitat
       Permanenti dwar il-Prodotti Mediċinali Veterinarji,

ADOTTAT DAN IR-REGOLAMENT:

                                           Artikolu 1

L-Annessi I u III tar-Regolament (KEE) Nru 2377/90 huma emendati skont l-Anness ta'
dan ir-Regolament.

                                           Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni
tiegħu f'Il-Ġurnal Uffiċjali tal-Unjoni Ewropea. Huwa għandu japplika mill-21 ta' Jannar
2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 23 ta' Novembru 2006.

                                                 Għall-Kummissjoni
                                                 Günter VERHEUGEN
                                                 Viċi-President tal-Kummissjoni

2
       ĠU L 311, 28. 11. 2001, p. 1. Id-Direttiva kif emendata l-aħħar bid-Direttiva 2004/28/KE (ĠU L
       136, 30.4.2004, p. 58).
 ---pagebreak--- 17.12.2008          MT                                                              Il-Ġurnal Uffiċjali ta’ l-Unjoni Ewropea                                           613

                                                                                                  ANNESS

A. Is-sustanza li ġejja tiddaħħal fl-Anness I għar-Regolament (KEE) Nru 2377/90:

2. Aġenti antiparassitarji
2.1. Aġenti li jaġixxu kontra l-endoparassiti
2.1.3. Benzimidazoles u pro-benzimidazoles

     Sustanzi attivi farmakoloġikament                      Limitu tar-residwu                       L-ispeċi tal-annimal      MRLs                 Tessuti fil-mira
Triclabendazole                                 Total tar-residwi estrattabbli li jistgħu    ir-ruminanti kollha3                225 µg/kg    Il-muskoli
                                                jiġu ossidatti għal ketotrclabendazole
                                                                                                                                  100 µg/kg   Ix-xaħam
                                                                                                                                  250 µg/kg   Il-fwied
                                                                                                                                  150 µg/kg   Il-kliewi

B.Is-sustanza li ġejja tiddaħħal fl-Anness III għar-Regolament (KEE) Nru 2377/90:

5. Aġenti kontra l-infjammazzjoni
5.1. Aġenti kontra l-infjammazzjoni mhux sterojdjali
Sulfonated fenyl lactones

Sustanzi attivi farmakoloġikament                                                            L-ispeċi tal-annimal                             Tessuti fil-mira
                                                Limitu tar-residwu                                                                   MRLs
Firocoxib4                                      Firocoxib                                    Equidae                               10 µg/kg   Il-muskoli

                                                                                                                                   15 µg/kg   Ix-xaħam
                                                                                                                                   60 µg/kg   Il-fwied
                                                                                                                                   10 µg/kg   Il-kliewi

3
         Mhux għall-użu fil-bhejjem li jipproduċu l-ħalib għall-konsum mill-bniedem.
4
         L-MRLs proviżorji jiskadu fl-1/07/2007.